
РЕПУБЛИКА СРПСКА 

ОКРУЖНО  ЈАВНО ТУЖИЛАШТВО У ТРЕБИЊУ
Број предмета: Т16 0 КТ 0014467 25
Требиње, 13.07.2026. године

                                                                            ОСНОВНОМ СУДУ У ТРЕБИЊУ





                 ТРЕБИЊЕ

На основу члана 43. став 2. тачка з) и члана 241. Закона о кривичном поступку Републике Српске („Службени гласник Републике Српске“, број: 53/12, 91/17 и 66/18) подижем:
О П Т У Ж Н И Ц У

П р о т и в: 

Н.П. 
Т.Д. 
Што  су:
Дана 25.07.2024. године, око 08,00 часова у Требињу у улици Милешевска испод броја 7, заједничким учешћем у дјелу у намјери да себи прибаве противправну имовинску корист довели друго лице лажним приказивањем чињеница у заблуду и тиме га навели да предузме штетну радњу за своју имовину, на начин да су свјесни свога дјела чије су извршење и хтјели пришли оштећеној А.Ж. 76-годишњој старици испред улаза зграде у којој живи, осумњичени Т.Д. јој се представио као комшија из улаза поред, понудили јој да са њима игра игру на срећу тако што ће од три кованице погодити која кованица је на полеђини означена црвеном бојом, осумњичени Н.П. је на новине поставио три кованице, а када је оштећена А. Ж. у два наврата изабрала једну кованицу која је на полеђини била означена црвеном бојом као добитак јој је дао 200 еура, а потом исте узео и рекао да ће тај новац добити ако буде даље играла са својим новцем, након чега је оштећена А.Ж.тако доведена у заблуду да може остварити лак новчани приход, вратила се до свог стана, узела 4.500,00 еура, а потом изашла испред зграде гдје су је чекали осумњичени Н.П. и Т. Д. предали јој новац који је претходно наводно добила, а потом јој тражили да изброје са колико новца А. Ж.располаже за наведену игру, када им је оштећена А. Ж.предала наведени новац, Н.П. је започео са бројањем док се Т. Д. удаљио у оближњи улаз наводећи да није закључао свој стан, након чега се осумњичени Н.П.дао у бијег, а оба осумњичена удаљавају са лица мјеста са путничким аутомобило марке „Ауди“ тип А1, црвене боје, рег.ознака ....

Дакле, заједничким учешћем у дјелу у намјери да себи прибаве противправну имовинску корист довели друго лице лажним приказивањем чињеница у заблуду и тиме га навели да предузме штетну радњу за своју имовину, 

Чиме да су осумњичени починили кривично дјело Превара  из члана 230. став 1. Кривичног законика Републике Српске у вези са чланом 37. истог Законика.

